[{"text_idx": "#000010", "text": "Yn wahanol i fideos feiral cyfoes TikTok, nid yw ailgymysgu\u2019n beth newydd i\u2019r Gymraeg \u2013 er, gellir dadlau bod yna diffyg o gymharu ag ieithoedd eraill. Mae\u2019r glasur o ailgymysgiad gan Dyl Mei o dan enw Y Lladron, \u2018Rhedeg i Beyonce / Crazy in Louvre\u2019, er enghraifft, dal i dreiddio i\u2019r presennol weithiau ar Radio Cymru, gan brofi poblogrwydd yr arddull hyd heddiw."}, {"text_idx": "#000015", "text": "Ac nid yw creadigrwydd ailgymysgu yn gyfyngedig i artistiaid sefydledig chwaith, fel mae\u2019r cyfnod clo wedi profi wrth i bobl gymryd mantais o\u2019r saib oddi wrth normalrwydd i gael tro ar rywbeth newydd. Denodd stems Deryn Du sylw digynsail o bob cyfeiriad. Wrth gwrs, bu ambell i enw cyfarwydd iawn yn rhoi tro ar ailgymysgu, megis cynhyrchydd y ga\u0302n ei hun, Rich Roberts. Ond roedd y ffaith bod y stems ar gael yn gyhoeddus yn sicr wedi rhoi hwb i amaturiaid cael tro ar arbrofi gydag ailgymysgu hefyd."}, {"text_idx": "#000021", "text": "I Yws, fel yr artist gwreiddiol, mae clywed ymateb ei wrandawyr ar ffurf ailgymysgiad yn fewnwelediad gwerthfawr \u2013 yn enwedig mewn cyfnod lle nad oes modd gweld ymateb corfforol y dorf o\u2019r llwyfan. O\u2019r loops mae nifer o\u2019r ail-gymysgwyr wedi\u2019u gwneud o linell bas y gytgan, sydd ar ei fwyaf amlwg yn nhrac Dienw (TH remix), gellir sylwi ar hoff fachau\u2019r gwrandawyr yn y trac gwreiddiol."}]